Paulin Nuotclà

**Paulin Nuotclà** (naschieu 1952 a Scuol) es ün chantautur, ün autur da chansuns, cumponist, pittüreder d'art, creatur da comics, specialist da sgraffits e restauratur. El es ün pionier dal rock rumauntsch, il prüm creatur da comics in rumauntsch ed el viva e lavura per l' art e la cultura engiadinaisa.

## Biografia
Paulin Nuotclà es creschieu sü a Samedan, in üna «societed burgaisa, inua cha nu d' eira lö per l'art», scu ch'el s'ho exprimo invers RTR, chi ho filmo ün purtret da Paulin Nuotclà. Zieva l'examen finel a la scoula d'art a Basilea, ho Paulin Nuotclà düraunt tuot ils ans cultivo la lingua rumauntscha tra differentas perspectivas e medias d'art. Aint ils ans 1980 lavuraiva'l scu restauratur e specialist da sgraffiti.

### Comics, scraffitis e pittüras
Già scu giuvenil avaiva'l gugent comics, chi nu existaivan però in sia lingua materna, perche ch'el cumanzaiva d'ils creer svess.  Il temp traunter ils  ans 1977 fin 1989 ho'l creo mincha mais ün nouv comic. Il sieus comic sun dvantos bainsvelt cult. El ho eir tgnieu ün refarat sur ils comics ad üna conferenza Ladina dals magisters. Per sieu prüma platta da gramofon *che fain hoz?* ho'l fat l' illustraziun. Zieva sia pensium d' eira darcho temp per fer que ch'el vulaiva fer già da cumanzamaint: esser pittureder d'art.

### Carriera scu Chantautur
Aint ils temps da sia giuvenüna nu d'avia que üna coula da musica. Paulin Nuotclà ho imprais da ler accords d'ün suneder d'armonica ed in consequenza da que ho'l imprais a suner gitarra in möd autodidactic. Il sieu viedi scu  chantautur cumanzaiva'l cun la musica populera.

Al cumanzamaint dals ans 1970 ho il student d'art, Paulin Nuotclà, scuvrieu la musica nouva dal rock e pop ed eira fascino da quella, chi nu existaiva in rumauntsch. Uschè ho'l decido da gnir activ e da scriver chanzuns da rock e pop in sia lingua materna.El sunaiva eir las chanzuns da Men Rauch, chi d'eira activ in la protecziun da la natüra. La revoluziun dal rock offriva però la pussiblited da piglier influenza sül penser da la societed.

L'an 1974 pigliaiva la radio rumauntscha sü las sias chanzuns, chi haun fat populera il rock per la giuventüna engiadinaisa da quel temp. Cun ils chavels lungs e sia barba d'eira'l modern ed es dvanto ün star da musica per la giuventüna engiadinaisa e cun sia musica da rock rumauntsch ho Paulin Nuotclà fat cler, cha la lingua materna es eir ün instrumaint per ils temas dal spiert dal temp e per la vusch dals giuvens. Paulin Nuotclà inspiraiva cun sias chanzuns – *Il prüm milliun*, *La corda e la sua,* *La muntogna da glatsch* – da fer rock rumauntsch.

Il studio da musica *Sunrise* da San Gal, ün studio renumno in quel temp, invitaiva Paulin Nuotclà per registrer sia proget da musica *che fain hoz?* – cun success, uschè cha'd es gnida publiceda già bainbod la prossma platta da grammofon cun il titel *Sgurdibel.* Ils ans 1980 as preschentaiva Paulin Nuotclà scu chantautur al *Festival dalla musica romontscha* a Mustér e zieva quist as pudaiva udir las sias chanzuns adüna darcho illa emischiun *Battaporta*, chi d'eira fatta per la giuventüna. Uschè es el gnieu a glüsch dapertuot in grischun rumauntsch. Sieu ami, Cla Biert, ho scrit, cha las chanzuns simplas, cha's po chanter sainza dirigent, d'éiran importantas per Paulin Nuotclà. Eir hozindi chauntan ils engiadinais las chanzuns da Paulin Nuotclà, chi ho scrit intuorn 80 da quellas.

### In confrontaziun cun la societed burgaisa e l'influainza tra portatuns
Na tuots da la societed burgaisa d'eiran fö e flamma per la musica da rock rumauntscha. Ün per da quels haun critiso a Paulin Nuotclà, chi ho do üna resposta cun sia chanzun *Sgurdibe*l. Il stil da la chanzun inculda elements da blues, boogie-woogie e rock'n'roll ed il text quinta da 100 persunas cun 100 idejas e scha nu's po fer dret a tuots. Ün magister commentaiva la prüma platta da grammofon *che fain hoz?*: «Quel nun es degn dal rumantsch». Pü tard ho il quist però dit «s-chüsa» a Paulin Nuotclà.

Curaschus d'eira Paulin Nuotclà, cur ch'el ho chanto *Lingua materna* cun la melodia afroamericauna *When The Saints Go Marching In* – quist' acziun d'eira s-chandalusa, perche cha *Lingua materna* significhaiva ün'imna per ils vegls rumauntschs.       

In sieu prüm hit *Talking-gronda-cità-blues* es il tema üna satira, chi quinta d'ün gof muntagnard in cited. In basa d'üna chanzun anti-militaria cul titel *Qua vast darcheu*, haun las autoriteds classificho Paulin Nuotclà scu socialist.        

In quist temp haun ils giuvens musicists derasto lur musica in lingua materna tra portatuns, chi d'eira üna rarited.         

## Litteratura

* Laura Decurtins: *Chantai Rumantsch! – Zur musikalischen Selbst(er)findung Romanischbündens.* Ediziun Chronos, Turich 2019, p. 351–353 e 356–358, ISBN 978-3-0340-1501-1. 

## Indicaziuns da funtaunas